Az AC Milan csapatában kezdte a labdarúgást. A felnőttek között az 1965–66-os idényben mutatkozott be a Salernitana együttesében. 1966–1973 között az AC Milan játékosa volt, de az első idényben rögtön kölcsönadták a Savona csapatának. A Milannal egyszeres bajnok és kétszeres olasz kupagyőztes, továbbá egyszeres BEK-győztes és kétszeres KEK-győztes volt. Az 1967–68-as idény gólkirálya volt 15 találattal. 1973–1977 között az AS Roma, 1977–78-ban Fiorentina, 1978–79-ben a Savona labdarúgója volt. 1979-ben egy rövid ideig az Egyesült Államokbeli Rochester Lancers csapatában szerepelt. 1979 és 1981 között ismét a Savona játékosa volt és itt fejezte be az aktív labdarúgást.